钦定古今图书集成/明伦汇编/闺媛典/第132卷 > 孙原吉妻陈氏
## 钦定古今图书集成/明伦汇编/闺媛典/第132卷 > 孙原吉妻陈氏

按《馀姚县志》：陈氏，孙原吉妻。年十九而寡。子汝宗才
一岁，父母悯其少，欲嫁之。氏抱木主泣曰：“所未从汝
于地下，以姑老子幼耳。今必欲夺吾志，旦暮当相从
也。”于是恸绝，父母不敢复言。守志四十馀载，里人白
其事，有司核实，将上疏，汝宗怨家陷之，因日讯汝宗。
汝宗不胜棰楚，迺啮其指，书衣间曰：“母氏志节萋毁，
仇人。有天有日，有屈有伸。生不能白，死告鬼神。”书毕，
遂缢死。有司乃上其事，旌表其闾。〈按府志作孙元吉陈氏名妙善〉